ጠቅላይ ሚኒስትር ዶክተር አብይ አህመድ ከቡራዩ የተፈናቀሉ ዜጎችን ጎበኙ
ጠቅላይ ሚኒስትር ዶክተር አብይ አህመድ ከቡራዩ ከተማና አካባቢው ተፈናቅለው በመድሃኒዓለም  ትምህርት ቤት ተጠልለው  የሚገኙ   ዜጎች ጎብኝተዋል ።ጠቅላይ ሚኒስትሩ ጉብኝት ባደረጉት ወቅት ተፈናቃዮቹ ስላጋጠማቸው አደጋና ስለተፈጸመው  ሁኔታ ለጠቅላይ ሚንስትሩ አስረድተዋል ።ጠቅላይ ሚኒስትር ዶክተር አብይ አህመድም  ተፈናቃዮቹን ባጋጠማቸው ሁኔታና በደረሰባቸው አደጋ  እጅግ ማዘናቸውን በጉብኝታቸው ወቅት ገልፀዋል።ጠቅላይ ሚኒስትሩም በዚህ ድርጊት ፈፃሚዎች ተጠያቂ እንዲሆኑና ድርጊቱን እንዳይደገም  መንግስት ጠንካራ እርምጃ እንደሚወስድ ተናግረዋል ።ከቡራዩ የተፈናቀሉ ዜጎችም ወደ ቀያቸው በፍጥነት እንዲመለሱና  እንዲቋቋሙ  መንግሥት የበኩሉን  ድጋፍ እንደሚያደርግም  ቃል ገብተዋል። 